આપણે વાતો કરીએ ત્યારે ચહેરાની સાથોસાથ આપણી આંખો અને આપણા હાથ પણ બોલતાં હોય છે. એક રીતે જોવા જઇએ તો હાથ કોમ્યુનિકેશનનું એક માધ્યમ જ છે. જેનો આપણે અલગઅલગ વસ્તુની અભિવ્યક્તિ માટે ઉપયોગ કરીએ છીએ. એટલે જ ઇન્ટરવ્યૂ આપતી વખતે પણ તેનુ ધ્યાન રાખવું એ ખૂબ મહત્વનું બની જાય છે. તમારી જાણ બહાર જ કેટલાય જવાબ આપતાં, તમારા વિચાર વ્યક્ત કરતા સમયે તમે તમારા હાથનો ઉપયોગ કરો છો. અને જો તમારી નેઇલ પોલીશ એ વખતે ચીપ્ડ હોય એટલે કે ઉપરથી નીકળી ગયેલી હોય, કે કોઇ ભડકીલો કલર તમારા નખ ઉપર રંગેલો હોય તો એ તમારા માટે બિલકુલ સારું નથી.